De obicei, lucrăm în paralel cu tehnologia existentă.
Ingineria se află, cu siguranță, în centrul activității al ESO.
Ingineria este un fel de cheie care permite organizației să acceseze și să exploreze universul.
Episodul 186 // Ingineri la ESO
ESO, Observatorul European Sudic, proiectează, construiește și operează unele dintre cele mai avansate telescoape și instrumente din lume.
Pentru a realiza acest lucru, ESO are nevoie de o mulțime de ingineri talentați care să proiecteze, să dezvolte și să întrețină aceste mașini sensibile.
ESO este forța motrice a astronomiei europene de la sol
și folosește cea mai avansată tehnologie pentru a o pune la dispoziția astronomiei.
Așa că avem nevoie de cei mai buni ingineri pentru a furniza comunității astronomice cele mai bune telescoape.
Pentru mine cel mai important este faptul că activitatea noastră furnizează efectiv produsul muncii noastre.
Instrumentele noastre sunt printre cele mai bune, telescoapele noastre sunt printre cele mai bune.
Și faptul că oferim comunității un instrument potrivit pentru a face știință.
Inginerii trebuie să creeze această tehnologie care este unică în lume; piesele de schimb nu sunt disponibile pe piață.
De fiecare dată când avem o avarie, trebuie să intervenim cât mai repede posibil și uneori avem nevoie de repararea componentelor care se află pe teren.
Deci ingineria este extrem de importantă pentru ESO.
În primul rând, fără ingineri nu am putea construi telescoapele.
Aproximativ jumătate din personalul de la sediul ESO din Garching sunt ingineri
și ei reprezintă cea mai mare parte a personalului din Chile.
Acești specialiști cu înaltă calificare acoperă multe domenii diferite,
de la discipline tradiționale precum ingineria mecanică, electrică și software
până la domenii specifice, cum ar fi optica, sistemele de detecție și ingineria criogenică.
Acești ingineri nu dețin doar o mare varietate de aptitudini, ci și o experiență vastă.
Mediul de lucru diversificat al ESO atrage ingineri ce provin din toate naționalitățile, genurile și mediile.
Sunt inginer de sisteme tehnice de detecţie și proiectăm și livrăm sisteme de detectare pentru instrumentele de pe telescoapele ESO.
În prezent lucrez la CCD-ul instrumentului HARMONI.
Mai pe scurt, un CCD este ochiul instrumentului.
Sunt inginer de software.
Deci responsabilitatea mea este să fac software-ul pe care astronomii îl folosesc pentru a explora cerul
să funcționeze perfect pe parcursul întregii nopți de operare.
Aparatele și detectoarele de telescoape sunt dezvoltate și fabricate în Garching.
Apoi acestea sunt transportate în Chile, unde sunt instalate pe echipamentele ESO.
Aici, acestea sunt operate, întreținute și reparate
de către inginerii de înaltă calificare ai ESO care lucrează în Chile.
Există, de asemenea, o activitate intensă de inginerie pentru Telescopul Extrem de Mare, sau ELT,
care este în prezent în construcție.
ELT va avea o oglindă principală de 39 de metri și va fi cel mai mare telescop optic din lume.
În prezent, activitatea mea în cadrul ESO constă în planificarea,
împreună cu o echipă, a fazelor de asamblare, integrare și verificare a Extremely Large Telescope.
Lucrez ca inginer optic pe ELT.
Deci rolul meu este să lucrez la optica acestui Extremely Large Telescope pe care îl construim în prezent.
Există mai multe modalități prin care vă puteți implica în ingineria de vârf de la ESO.
ESO recrutează în mod regulat personal de inginerie cu normă întreagă atât în Garching, cât și în Chile.
Activitatea membrilor personalului internațional și local este esențială pentru dezvoltarea flotei de telescoape și instrumente inovatoare de clasă mondială de la ESO.
Pe tot parcursul anului, stagii și burse competitive sunt oferite persoanelor cu înaltă calificare.
Aceste programe de recompensare oferă participanților o experiență de primă mână în a lucra pe proiecte de ultimă oră.
Există multe posibilități de perfecționare pe parcursul unei cariere de inginerie la ESO.
Întotdeauna vor exista tehnologii, instrumente și detectoare noi la are să se lucreze.
Tehnologii tot mai avansate sunt necesare pentru a îmbunătăți facilitățile ESO și pentru a menține ESO în fruntea astronomiei globale,
pentru a se asigura că comunitatea astronomică este servită în cel mai bun mod posibil.
Nu se întâmplă des ca o persoană să poată lucra la construirea unor telescoape gigantice într-un loc așa de special precum Chile.
Deci acest lucru îl face uimitor de special.
A fi inginer la ESO este un lucru minunat nu numai în ceea ce privește aspectele tehnice,
dar, de asemenea, și din punct de vedere uman, o persoană are șansa să lucreze cu profesioniști din toată lumea.
Este ceva foarte special pentru ca te afli în mijlocul a ceea ce se face în astronomie în prezent.
În ceea ce mă privește, îmi place foarte mult că sunt inginer.
Acesta este un loc unic de a face inginerie pentru că am de-a face cu tehnologie de înaltă tehnologie, de obicei mașini unice.
Așa că este foarte captivant să fiu inginer.
Cu siguranță este adevărat că ESO nu ar fi o organizație de lider mondial
fără munca grea a inginerilor săi.
Cu ajutorul lor, ESO poate să forțeze limitele tehnologiei astronomice.
ESO este locul unde putem crea lucruri uimitoare împreună.
Când lucrezi la ESO, participi la istoria astronomiei.
Transcris de ESO; Tradus de - Elena C. Robe